Document ID: /roh_data/filtered/fineweb-2-filterrobots_roh.jsonl.gz/4751

Sco chasa da medias publica garantescha la SSR la solidaritad federala. Uschia segirescha ella in'offerta federalistica da purschidas audiovisualas en tut las parts ed en tut las linguas dal pajais.
Nus essan la suletta interpresa da medias che producescha purschidas audiovisualas en tut las quatter linguas naziunalas. Nossa gulivaziun da finanzas pussibilitescha programs equivalents e d'auta qualitad en tut las parts dal pajais.
Nus repartain nossas entradas da taxas e da reclama en il rom d'ina gulivaziun da finanzas en las quatter regiuns linguisticas da la Svizra: 73 pertschient da las entradas da taxas derivan da la Svizra tudestga che survegn mo 43 pertschient da quellas. La Svizra franzosa survegn 33 pertschient, la Svizra taliana 22 pertschient e la Svizra rumantscha 2 pertschient da las entradas. Sche la populaziun da la Svizra taliana stuess finanziar suletta la purschida da program da RSI, n'importassan las taxas da recepziun annualas per ella betg 451 francs, mabain passa 2300 francs.
Las taxas da recepziun impundain nus sulettamain per la purschida da program.